இந்த ஆண்டிற்கான ’உலகளவில் மாற்றத்தை ஏற்படுத்துவோர்’ (Global Changemaker) விருதினை வென்றுள்ளார் 18 வயதான கர்விதா குல்ஹாதி. 42 நாடுகளில் இருந்து பங்கேற்ற 60 பேரில் ஒரே இந்தியர் இவர் மட்டுமே. ’உலகளவிலான மாற்றத்தை ஏற்படுத்துவோர்’ இளைஞர்களுக்கான திட்டமாகும். இது சமூக தொழில்முனைவோர் மற்றும் சமூக ஆர்வலர்களுக்கானது. மதிப்புமிக்க இந்த விருதுகள் ஸ்விட்சர்லாந்தின் சூரிச் பகுதியில் வழங்கப்படுகிறது.